<translate>  But di thing be say importers dey find oda apian way to take import rice enta Nigeria, through oda neighbouring kontris. So why import of rice fit don slow, e fit be say jaguda importers dey use oda ways bring am enta. According to di information from Thai rice exporter association, Benin Republic na im receive di highest amount of rice wey Thailand export go oda kontris wit about 1,811,164 metric tonnes for 2017, wey be over 42 million bags of rice. E dey followed by China, South Africa and Cameroon while Nigeria dey number 49 for di list. Di numba of pipo wey dey Benin Republic according to one estimate from 2016, na about ten million pipo so e fit be say most of dat rice dey enta Nigeria. 